open-index/open-wikipedia-markdown huggingface dataset:
Καμπύλη πλήρωσης χώρου

Στη μαθηματική ανάλυση, με τον όρο **καμπύλη πλήρωσης χώρου** (ή αλλιώς **καμπύλη που γεμίζει τον χώρο**) αναφερόμαστε σε καμπύλες που το σύνολο τιμών τους είναι ολόκληρο το μοναδιαίο τετράγωνο [0,1]^2 (ή ολόκληρος ο υπερκύβος [0,1]^n). Πολλές φορές αυτές οι καμπύλες αναφέρονται και ως καμπύλες Πεάνο, επειδή ο Τζιουζέπε Πεάνο ήταν ο πρώτος μαθηματικός που ανακάλυψε μια τέτοια καμπύλη (παρότι και ο Ντάβιντ Χίλμπερτ είχε αναφερθεί σε παρόμοιες κατασκευές). 

## Ορισμός
Γενικά, μια συνεχής καμπύλη σε έναν χώρο 2, 3 ή περισσότερων διαστάσεων αποτελεί ένα μονοπάτι ενός σημείου που κινείται με συνεχή τρόπο. Ο επίσημος μαθηματικός ορισμός (ο οποίος εξαλείφει την αοριστία της προηγούμενης φράσης) είναι ο παρακάτω (Τζόρνταν 1887):

Μια καμπύλη (με σημεία που υποδηλώνουν την αρχή και το τέλος) είναι μια συνεχής συνάρτηση r:[0,1] \longrightarrow X, όπου ο χώρος X μπορεί να είναι οποιοσδήποτε τοπολογικός χώρος.

Συνήθως, ο χώρος X αναφέρεται σε Ευκλείδειους χώρους όπως ο R^2 (επίπεδη καμπύλη) ή ο R^3 (καμπύλη στο χώρο). Πολύ συχνά με τον όρο καμπύλη αναφερόμαστε στην εικόνα της αντίστοιχης συνάρτησης, δηλαδή στο σύνολο όλων των δυνατών τιμών (σημείων) που μπορεί να πάρει η συνάρτηση. Επιπλέον, μπορούμε να ορίσουμε και καμπύλες χωρίς αρχικό ή τελικό σημείο (π.χ. καμπύλες που εκτείνονται στο άπειρο) αν θεωρήσουμε ως πεδίο ορισμού το ανοικτό σύνολο (0,1) ή ολόκληρο το R.

Μια καμπύλη που γεμίζει το μοναδιαίο τετράγωνο του επίπεδο μπορεί να θεωρηθεί ότι αντιστοιχεί σε μια συνεχή και επί συνάρτηση της μορφής \vec{r}:[0,1] \longrightarrow [0,1]^2. Γενικότερα, μια καμπύλη που γεμίζει τον μοναδιαίο υπερκύβο, αντιστοιχεί σε μια συνεχή και επί συνάρτηση της μορφής \vec{r}:[0,1] \longrightarrow [0,1]^n.702x702px|Κατασκευή της καμπύλης Πεάνο|κέντρο|μικρογραφία

## Ιστορικό
Η πρώτη καμπύλη με την ιδιότητα να γεμίζει το χώρο ανακαλύφθηκε το 1890 από τον Τζιουζέπε Πεάνο. Η καμπύλη αυτή ονομάζεται συνήθως καμπύλη Πεάνο προς τιμήν του μαθηματικού. Σκοπός του Πεάνο ήταν να αποδείξει ότι τα σύνολα [0,1] και [0,1]^2 περιέχουν τον ίδιο αριθμό στοιχείων, κάτι που ήδη είχε αποδείξει ο Γκέοργκ Κάντορ. Ο Πεάνο όμως απέδειξε ότι μπορεί να υπάρξει συνεχής και επί απεικόνιση μεταξύ των δύο χώρων. Η απεικόνιση αυτή όμως δεν είναι 1-1 και μάλιστα δεν μπορεί να υπάρξει συνεχής, επί και 1-1 απεικόνιση μεταξύ του [0,1] και του [0,1]^2.Το αρχικό άρθρο του Πεάνο δεν περιείχε κάποια εικόνα της κατασκευής. Ο Πεάνο είχε δώσει έμφαση στη σωστή μαθηματική αναπαράσταση και στις αποδείξεις των ιδιοτήτων της καμπύλης. Ένα χρόνο αργότερα ο Νταβίντ Χίλμπερτ δημοσίευσε  μια άλλη καμπύλη που γεμίζει το [0,1]^2 βασισμένος σε μια παραλλαγή της ιδέας του Πεάνο. Η καμπύλη αυτή ονομάζεται σήμερα καμπύλη Χίλμπερτ. 

κέντρο|497x497px|Κατασκευή της καμπύλης Hilbert|μικρογραφία

## Ιδιότητες
Όπως αποδείχθηκε αργότερα οι καμπύλες που γεμίζουν το χώρο είναι φράκταλ. Συνήθως οι καμπύλες αυτές δίνονται ως τα όρια συγκεκριμένων ακολουθιών από πολυγωνικές γραμμές.

## Δείτε επίσης
* Καμπύλη Χίλμπερτ
* Καμπύλη Πεάνο

## Παραπομπές


Κατηγορία:Καμπύλες
Δήμος Σειρών

Ο **Δήμος Σειρών** ήταν βραχύβιος δήμος της πρώην Επαρχίας Καλαβρύτων που συστάθηκε το 1835 και καταργήθηκε το 1841.

## Διοικητική ιστορία
Ο δήμος ιδρύθηκε με βασιλικό διάταγμα στις 20 Απριλίου 1835 με έδρα τον οικισμό Βερσίτσι. Ήταν Γ΄ Τάξεως και περιελάμβανε επίσης τους οικισμούς, Δεχούνι, Αλέσταινα, Λόπεσι, Τριπόταμα καθώς και τις Μονές Αγίας Τριάδος και Κοιμήσεως της Θεοτόκου. Με το Β.Δ της 19ης Ιουνίου (1ης Ιουλίου) του 1841 ο Δήμος Σειρών καταργήθηκε και οι οικισμοί που τον αποτελούσαν προσαρτήθηκαν στο γειτονικό Δήμο Ψωφίδος του ίδιου νομού. Η ονομασία του δήμου προέρχεται από την αρχαία κώμη Σείραι που βρισκόταν στην ίδια περιοχή.

## Πηγές

* Αλέξ. Θ. Δρακάκης - Στυλ. Ι. Κούνδουρος, *[http://anemi.lib.uoc.gr/metadata/f/a/4/metadata-01-0000554.tkl Αρχεία περί της συστάσεως και εξελίξεως των δήμων και κοινοτήτων 1836-1939 και της διοικητικής διαιρέσεως του κράτους. (Τέως δήμοι, κοινότητες, σύνδεσμοι κοινοτήτων, ανοργάνωτοι κοινότητες, συνοικισμοί, μοναί, θέσεις – Αναγνωρίσεις, προσαρτήσεις, αποστάσεις, μετονομασίες, συγχωνεύσεις)]*, τόμοι Α΄-Β΄, Τύποις «Γραφικαί Τέχναι», Αθήνα 1939-1940.
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Χρήστου Π. Κορύλλου, ''Χωρογραφία της Ελλάδος''. Α'. ''Νομός Αχαΐας'', Εκ του Τυπογραφείου των Καταστημάτων «Ανέστη Κωνσταντινίδου», Εν Αθήναις 1903.
* 
* Ι. Δ. Σταματάκης, *[http://anemi.lib.uoc.gr/metadata/7/6/e/metadata-01-0000381.tkl Πίναξ χωρογραφικός της Ελλάδος, Περιέχων τα Ονόματα, τας Αποστάσεις και τον Πληθυσμόν των Δήμων, Πόλεων Κωμοπόλεων και Χωρίων. Ερανισθείς εκ διαφόρων επισήμων εγγράφων της Β. Κυβερνήσεως, και εκδοθείς υπό Ι. Δ. Σταματάκη]*, Εν Αθήναις 1846.

## Περαιτέρω ανάγνωση

* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δήμου Σειρών. eetaa.gr. Ανακτήθηκε: 10/04/2017.

Σειρων
Σειρων
Δ
Gods of Violence

***Gods of Violence*** είναι ο τίτλος του 14ου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε την 27 Ιανουαρίου 2017 μέσω της δισκογραφικής εταιρείας "Nuclear Blast".

Οι ηχογραφήσεις του δίσκου πραγματοποιήθηκαν στα Fascination Street Studios του Έρεμπρο της Σουηδίας με παραγωγό τον Γιενς Μπόγκρεν. Οι ηχογραφήσεις της χορωδίας έλαβαν χώρα στο Studio Seven του Έρεμπρο.

Το άλμπουμ έλαβε θετικές κριτικές, με τον Τομ Τζούρεκ του AllMusic να το βαθμολογεί με τέσσερα αστέρια με άριστα τα πέντε και τον Ρέι Βαν Χορν του Blabbermouth με 8 / 10. Για την προώθηση του, γυρίστηκαν βίντεο κλιπ για τα κομμάτια "*Satan Is Real*", "*Totalitarian Terror*", "*Gods of Violence*" και "*Fallen Brother*".

Το "*Gods of Violence*" υπήρξε το πρώτο # 1 άλμπουμ του συγκροτήματος, φθάνοντας στην κορυφή των γερμανικών τσαρτ, ενώ μπήκε στο Top-10 στην Αυστρία, τη Φινλανδία, την Τσεχία και την Ουγγαρία. Επίσης, μπήκε στο Top-75 της Μεγάλης Βρετανίας και έφθασε ως το # 118 του αμερικάνικου Billboard.

## Τραγούδια του δίσκου
* *Όλα τα κομμάτια είναι συνθέσεις των [[Μίλε Πετρόζα]], εκτός αν σημειώνεται διαφορετικά.*

## Θέσεις τσαρτ
***Gods of Violence*** *(άλμπουμ)*

***Επίσημη κυκλοφορία: [[27 Ιανουαρίου]] [[2017]]***

## Τα μέλη των Kreator
Οι μουσικοί οι οποίοι ηχογράφησαν το "*Gods of Violence*" ήταν οι εξής:
* **[[Μίλε Πετρόζα]]** - *[[κιθάρα]], [[Φωνητική|φωνητικά]]*
* **Σάμι Ίλι-Σίρνιε** - *[[κιθάρα]], [[Φωνητική|φωνητικά]]*
* **Κρίστιαν Γκίσλερ** - *[[μπάσο]]*
* **[[Γιούργκεν Ρέιλ|Γιούργκεν "Ventor" Ρέιλ]]** - *[[τύμπανα]]*

;*Γκεστ συμμετοχές*
* **Μπόρις Φάιφερ** - *[[πίπιζα]]*
* **Τέκλα-Λι Βάντενστεν** - *[[άρπα]]*
* **Ντάγκομπερτ Γιάγκερ** - *[[Φωνητική|φωνητικά]]*

## Παραπομπές


## Πηγές
* Gods of Violence - Kreator | Songs, Reviews, Credits | AllMusic
* CD Reviews - Gods Of Violence Kreator - Blabbermouth.net
* Kreator - Gods of Violence - Encyclopaedia Metallum: The Metal Archives

Κατηγορία:Δισκογραφία των Kreator
Κατηγορία:Άλμπουμ του 2017
Λυκάων (ζωολογία)

Ο **Λυκάων** (*Lycaon pictus*), επίσης γνωστός ως **Αφρικανικό αγριόσκυλο** ή **Αφρικανικό κυνηγόσκυλο**, ανήκει στην οικογένεια Κυνίδες και είναι εγγενές είδος στην Υποσαχάρια Αφρική. Είναι το μεγαλύτερο της οικογένειάς του στην Αφρική, και το μόνο σωζόμενο μέλος του γένους Λυκάονα, το οποίο διακρίνεται από τον σκύλο από τα λιγότερα δάχτυλα των ποδιών του και την οδοντοστοιχία του, η οποία είναι εξαιρετικά εξειδικευμένη για διατροφή *υπερσαρκοφάγου ζώου* (*hypercarnivorous*). Κατατάσσεται ως απειλούμενο από την IUCN, καθώς έχει εξαφανιστεί από ένα μεγάλο μέρος του αρχικού εύρους του. Ο σημερινός πληθυσμός έχει εκτιμηθεί σε περίπου 39 υποπληθυσμούς που περιέχουν 6.600 ενήλικα, από τα οποία μόνο 1.400 είναι πλήρως ανεπτυγμένα. Η μείωση των πληθυσμών αυτών βρίσκεται σε εξέλιξη, λόγω του κατακερματισμού των ενδιαιτημάτων, τις ανθρώπινες διώξεις, και κρούσματα νόσων. Ο λυκάων είναι πολύ κοινωνικό ζωο, που ζει σε αγέλες με αυστηρή κοινωνική ιεραρχία. Στην Ελληνική γλώσσα αναφέρεται ως λυκάων και αφρικανικό αγριόσκυλο.

## Εμφάνιση
Ο λυκάων είναι το μεγαλύτερο αφρικανικό κυνοειδές. Έχει ύψος στο ακρώμιο 60 με 75cm και μήκος 71 με 112cm χωρίς την ουρά, η οποία έχει μήκος 29 με 41cm. Ζυγίζει 18 με 36kg. Τα θηλυκά είναι 3-7% μικρότερα από τα αρσενικά. Έχει δυσανάλογα μεγάλα στρογγυλά αυτιά και το κρανίο του είναι κοντύτερο και φαρδύτερο από άλλους κυνίδες. Το χρώμα τους ποικίλει από μαύρο, καφέ, κίτρινο και άσπρο και συνήθως έχουν έναν συνδυασμό από αυτά τα χρώματα. Η μουσούδα τους είναι όμως πάντα μαύρη.

## Συμπεριφορά και απειλές
Οι λυκάονες έχουν ισχυρούς κοινωνικούς δεσμούς και ζουν σε αγέλες 2-27 ενηλίκων, τις οποίες ηγείται ένα κυρίαρχο ζεύγος. Σε αντίθεση με τα περισσότερα κοινωνικά σαρκοφάγα, τα θηλυκά είναι αυτά που φεύγουν από την αγέλη όταν ωριμάσουν σεξουαλικά. Όπως και άλλοι κυνίδες, οι λυκάονες ταΐζουν τα μικρά τους κάνοντας εμετό την τροφή που έχουν φάει. Η περίοδος κύησης των θηλυκών διαρκεί 69-73 μέρες και σε κάθε γέννα γεννιούνται 6-16 μικρά. Τα μικρά παίρνουν εμφάνιση ενήλικα στις 7 εβδομάδες και απογαλακτίζονται στις 8-10 εβδομάδες. Οι λυκάονες έχουν ένα χαρακτηριστικό φτέρνισμα, το οποίο κάνουν πριν αρχίσουν να κυνηγούν.

Οι λυκάονες τρέχουν με ταχύτητα που φτάνει τα 66km/h και μπορούν να κρατήσουν αυτήν την ταχύτητα για έως και 5 λεπτά. Το αγαπημένο θήραμα τους είναι οι μεσαίου μεγέθους αντιλόπες, όπως τα κούντου, οι γαζέλες, τα μπουσμποκ και τα γκνου. Η λεία τους συνήθως ζυγίζει 15-200kg. Το 60-90% των κυνηγιών είναι επιτυχή. Οι λυκάονες ζουν σε ξηρές σαβάνες και συνήθως αποφεύγουν τα δάση. Τα λιοντάρια ευθύνονται για τους περισσότερους φυσικούς θανάτους λυκαόνων, ενώ οι ύαινες τους κλέβουν την τροφή με κάθε ευκαιρία. Κάποτε οι λυκάονες εξαπλώνονταν σε όλη την υποσαχάρια αφρική, όμως σήμερα η πλειονότητα ζει στην Μποτσουάνα, Ναμίμπια και Ζιμπάμπουε. Εξαφανίζονται λόγω του κατακερματισμού των ενδιαιτημάτων, τις ανθρώπινες διώξεις και κρούσματα νόσων.

## Παραπομπές


Κατηγορία:Κυνίδες
Κατηγορία:Πτωματοφάγα ζώα
Κατηγορία:Θηλαστικά της Αφρικής
Γαλαξίας του Χόαγκ

Ο **Γαλαξίας του Χόαγκ** είναι ένας ιδιόμορφος γαλαξίας με τύπο που είναι γνωστός ως  δακτυλιοειδής γαλαξίας. Ο γαλαξίας πήρε το όνομά του από τον Άρθουρ Χόαγκ που τον ανακάλυψε το 1950 και τον χαρακτήρισε ως ένα πλανητικό νεφέλωμα ή έναν ιδιόμορφο γαλαξία οκτώ δισεκατομμυρίων αστεριών.

## Δομή
Ο Νόα Μπρος (Noah Brosch) και οι συνεργάτες του, έδειξαν ότι η φωτεινή δακτύλιος βρίσκεται στην εσωτερική άκρη ενός πολύ μεγαλύτερου ουδέτερου δακτυλίου υδρογόνου.

## Παραπομπές


## Εξωτερικοί σύνδεσμοι
*
*Hubble Space Telescope image of Hoag's Object. 
*Accretion Rings Galactic Rings – Fund. Cosmic Physics, 1996. Vol. 17, pp.&nbsp;95–281
*A Wheel within a Wheel (09/05/2002) News Release Number: STScI-2002-21 – HubbleSite
*ESA/Hubble image of Hoag's Object

Κατηγορία:Δακτυλιοειδείς γαλαξίες
Κατηγορία:Όφις (αστερισμός)
Κατηγορία:Ιδιόμορφοι γαλαξίες
54559
Φρίγκιες Ρης

Ο **Φρίγκιες Ρης** (*Frigyes Riesz*, 22 Ιανουαρίου 1880 – 28 Φεβρουαρίου 1956) ήταν Ούγγρος μαθηματικός, ο οποίος είχε θεμελιώδεις συνεισφορές στη συναρτησιακή ανάλυση.

## Ζωή και σταδιοδρομία
Γεννήθηκε σε μια Εβραϊκή οικογένεια στο Γκιούρ, Βασίλειο της Ουγγαρίας, στην Αυστροουγγαρία και πέθανε στη Βουδαπέστη της Ουγγαρίας. Μεταξύ του 1911 και του 1919 ήταν καθηγητής στο Πανεπιστήμιο Φρανζ Γιόσεφ στο Κλουζ-Ναπόκα της Αυστροουγγαρίας. Στη συνέχεια, υπήρξε πρύτανης και καθηγητής στο Πανεπιστήμιο του Σέγκεντ, καθώς και μέλος της Ουγγρικής Ακαδημίας Επιστημών. Ήταν ο μεγαλύτερος αδερφός του μαθηματικού Μάρσελ Ρης.

Ο Ρης έκανε μερικές από τις βασικές εργασίες στην ανάπτυξη της συναρτησιακής ανάλυσης και το έργο του είχε σειρά από σημαντικές εφαρμογές στη φυσική. Καθιέρωσε τη φασματική θεωρία για φραγμένους συμμετρικούς τελεστές σε μορφή πολύ όμοια με αυτή που σήμερα θεωρείται καθιερωμένη. Συνεισέφερε επίσης και σε άλλους τομείς, συμπεριλαμβανομένης της εργοδικής θεωρίας.

Ο Ρης ίδρυσε την εφημερίδα Acta Scientiarum Mathematicarum μαζί με τον Άλφρεντ Χααρ.

Είχε μια ασυνήθιστη μέθοδο για να δίνει διαλέξεις: έμπαινε στην αίθουσα μαζί με έναν βοηθό κι ένα λέκτορα. Ο λέκτορας ξεκινούσε να διαβάζει κατάλληλα αποσπάσματα από το εγχειρίδιο του Ρης και ο βοηθός έγραφε τις κατάλληλες εξισώσεις στον πίνακα, ενώ ο Ρης στεκόταν, κάνοντας νεύματα περιστασιακά.

## Παραπομπές


Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Κατηγορία:Ούγγροι μαθηματικοί
Φιλοκράτης (αποσαφήνιση)

Με το όνομα **Φιλοκράτης** αναφέρονται τα παρακάτω ιστορικά πρόσωπα:

* Φιλοκράτης ο Δημέου, στρατηγός των Αθηναίων που έζησε τον 5ο π.Χ. αιώνα.
* Φιλοκράτης (επώνυμος άρχοντας) της αρχαίας Αθήνας που έζησε τον 4ο π.Χ. αιώνα και σχετίζεται με την "Φιλοκράτειο ειρήνη".
* **Φιλοκράτης**, Αθηναίος ναύαρχος που το 389 π.Χ. αιχμαλωτίστηκε από τον Σπαρτιάτη ναύαρχο Τελεντία ενώ έπλεε προς την Κύπρο για να βοηθήσει τον βασιλιά Ευαγόρα Α'.
* **Φιλοκράτης**, πολιτικός της αρχαίας Ρόδου.
* **Φιλοκράτης Θεοφάντου Θηβαίος**, κωμωδιογράφος που το όνομά του αναγράφεται ως νικητή αγώνων σε επιγραφή του ιερού του Αμφιαράου.

## Παραπομπές
Γενικές εκλογές Ισημερινού 2017

**Γενικές εκλογές** διεξήχθησαν στον Ισημερινό στις 19 Φεβρουαρίου 2017, παράλληλα με ένα δημοψήφισμα σχετικά με τους φορολογικούς παραδείσους.Οι ψηφοφόροι εξέλεξαν νέο Πρόεδρο και Εθνική Συνέλευση. Ο κάτοχος της προεδρίας Ραφαέλ Κορρέα της συμμαχίας PAIS  δεν μπορούσε να διεκδικήσει την επανεκλογή του, έχοντας υπηρετήσει δύο θητείες. Στον πρώτο γύρο των προεδρικών εκλογών, ο υποψήφιος από τη συμμαχία PAIS  Λενίν Μορένο έλαβε το 39% των ψήφων. Αν και ήταν περισσότερο από το 10% μπροστά από τον πλησιέστερο ανταγωνιστή του, Γκιγιέρμο Λάσο από το κόμμα Δημιουργώντας Ευκαιρίες, ο Μορένο συγκέντρωσε κάτι λιγότερο από το όριο του 40% που απαιτείτο για να αποφευχθεί ένας δεύτερος γύρος. Ως αποτέλεσμα, ένας δεύτερος γύρος διεξήχθη στις 2 Απριλίου. Με καταμετρημένο το 99,05% των ψηφοδελτίων, το Εθνικό Εκλογικό Συμβούλιο δήλωσε ότι ο Λενίν Μορένο είχε λάβει το 51,16% των ψήφων έναντι 48,84% για τον Γκιγιέρμο Λάσο.

## Αποτελέσματα

### Πρόεδρος
Στον πρώτο γύρο των προεδρικών εκλογών προηγήθηκαν οι Λενίν Μορένο (υποστηριζόμενος από τον Κορέα) και ο αντίπαλός του, ο πρώην τραπεζικός Λάσο.

Στις 3 Απριλίου ο Λενίν Μορένο αυτοανακηρύχθηκε νικητής του τελικού γύρου των προεδρικών εκλογών με ποσοστό 51% έναντι γύρω στο 49% για τον αντίπαλό του, Λάσο.

Ο Λάσο ζήτησε να γίνει επαναληπτική καταμέτρηση των ψήφων, καταγγέλλοντας νοθεία και χαρακτηρίζοντας ως ύποπτη την γρήγορη ολοκλήρωση της διαδικασίας.

### Εθνική Συνέλευση
Η Εθνική Συνέλευση αποτελεί το νομοθετικό κλάδο της κυβέρνησης του Ισημερινού. Αυτοί οι εκλεγμένοι αξιωματούχοι έχουν τη δύναμη να περάσει νόμους, ενώ οι δικαστές του εθνικού δικαστηρίου επιλέγονται από ξεχωριστό δικαστικό συμβούλιο.

## Αναφορές

Κατηγορία:Εκλογές στον Ισημερινό
Ισημερινος
Walking in the Shadows

Το **Walking in the Shadows** είναι το τέταρτο στούντιο άλμπουμ του βρετανικού heavy metal συγκροτήματος Grim Reaper, το οποίο κυκλοφόρησε στις 23 Σεπτεμβρίου 2016 μέσω της δισκογραφικής εταιρείας Dissonance Productions.

Οι ηχογραφήσεις του πραγματοποιήθηκαν στο Samurai Studio του Γκρέιτφιλντ, στο Σουίντον της Αγγλίας, με παραγωγό τον Ίαν Νας και τον Πιτ Νιούντεκ στην μίξη του ήχου.

Για την προώθηση του γυρίστηκε βίντεο για το ομώνυμο κομμάτι, αλλά κατά την διάρκεια της περιοδείας, ο τραγουδιστής Στιβ Γκρίμετ υπέστη μόλυνση στο δεξί του πόδι, με αποτέλεσμα να ακρωτηριαστεί ένα μέρος του και να αναβληθούν οι υπόλοιπες συναυλίες.

## Τραγούδια
# **Wings of Angels** *(Grimmet)* - 5:15
# **Walking in the Shadows** *(Grimmet)* - 4:21
# **Reach Out** *(Grimmet)* - 3:33
# **I'm Coming for You** *(Grimmet)* - 4:18
# **From Hell** *(Grimmet)* - 3:25
# **Call Me in the Morning** *(Grimmet)* - 3:13
# **Rock Will Never Die** *(Grimmet)* - 4:05
# **Temptation** *(Grimmet)* - 3:28
# **Thunder** *(Grimmet)* - 5:43
# **Now You See Me** *(Grimmet)* - 4:18
# **Blue Murder** *(Grimmet)* - 4:47
# **Come Hell or High Water** *(Grimmet)* - 3:59

## Τα μέλη των Grim Reaper
Το **Walking in the Shadows** ηχογραφήθηκε από τους εξής μουσικούς:

* **[[Στιβ Γκρίμετ]]** - *[[Φωνητική|φωνητικά]]*
* **Ίαν Νας** - *[[κιθάρα]]*
* **Πολ Γουάιτ** - *[[τύμπανα]]*

;*Γκεστ συμμετοχές*
* **Μάρτιν Τρέιλ** - *[[μπάσο]]*

## Παραπομπές


## Πηγές
* Steve Grimmett's Grim Reaper | Walking In The Shadows
* Steve Grimmett's Grim Reaper - Walking in the Shadows - Encyclopaedia Metallum

Κατηγορία:Δισκογραφία των Grim Reaper
Κατηγορία:Άλμπουμ του 2016
Γιακόν

Το **Γιακόν** (**Yacón**, *Smallanthus sonchifolius*, συν.: *Polymnia edulis*, *P. sonchifolia*) είναι ένα είδος αιωνόβιας μαργαρίτας που παραδοσιακά καλλιεργείται στις βόρειες και κεντρικές Άνδεις από την Κολομβία στη βόρεια Αργεντινή για την τραγανή, γλυκιά γεύση της ρίζας της.

## Καλλιέργεια
μικρογραφία|Φύλλα γιακόν
μικρογραφία|Γιακόν. Κουλτούρα Μότσε. Μουσείο Συλλογής του Λάρκο.
Το γιακόν μπορεί εύκολα να καλλιεργηθεί σε κήπους σε κλίματα με ήπιους μόνο παγετούς. Αναπτύσσεται καλά στο Κατμαντού στο Νεπάλ και τη νότια Αυστραλία (συμπεριλαμβανομένης της Τασμανίας) και τη Νέα Ζηλανδία, όπου το κλίμα είναι ήπιο κατά την καλλιεργητική περίοδο. Το φυτό εισήχθη στην Ιαπωνία τη δεκαετία του 1980 και από εκεί, η καλλιέργεια εξαπλώθηκε και σε άλλες ασιατικές χώρες, κυρίως στη Νότια Κορέα, την Κίνα και τις Φιλιππίνες, και είναι πλέον ευρέως διαθέσιμη στις αγορές αυτών των χωρών. Το γιακόν έχει επίσης πρόσφατα εισαχθεί στις λαϊκές αγορές και τα φυσικά καταστήματα τροφίμων στις Ηνωμένες Πολιτείες και είναι διαθέσιμο από τα εξειδικευμένα σε απευθείας σύνδεση καταστήματα υγιεινής διατροφής στο Ηνωμένο Βασίλειο από το 2007.

## Χημεία
Τα φύλλα του γιακόν περιέχουν ποσότητες πρωτοκατεχουϊκών, χλωρογενικών, καφεϊκών και φερουλικών οξέων, τα οποία δίνουν στα αφεψήματα που παρασκευάζονται από τα φύλλα προβιοτικές και αντιοξειδωτικές ιδιότητες.

## Θρησκευτική χρήσης
Στην εποχή της αποικιοκρατίας, η κατανάλωση του γιακόν ταυτίστηκε με μια καθολική θρησκευτική γιορτή που πραγματοποιήθηκε κατά το χρόνο της προγενέστερης γιορτή των Ίνκας. Στην εποχή Μότσε, μπορεί να ήταν τροφή για μια ειδική περίσταση. Τα ομοιώματα των βρώσιμων τροφίμων μπορεί να έχουν τοποθετηθεί σε ταφές των Μότσε για τη διατροφή των νεκρών, ως προσφορές στους άρχοντες τους στον άλλο κόσμο, ή σε ανάμνηση μιας ορισμένης περίστασης. Οι Μότσε απεικόνιζαν γιακόν στα κεραμικά τους.


File:Smallanthus sonchifoliusRH . (3).jpg
File:Jicama Ecuador.jpg
File:Smallanthus_sonchifolius_.p.jpg
File:Yacon roots (Smallanthus sonchifolius).JPG


## Δείτε επίσης
* Καλλιέργειες του Νέου Κόσμου

## Παραπομπές


## Περαιτέρω ανάγνωση
* 
* 
* 
* 
*  (Also available  in Spanish.)
* 
*  31 pages. Available in Spanish http://www.cipotato.org/artc/cip_crops/1919-Jarabe_Yacon.pdf.
* 
*  60 p.

## Εξωτερικοί σύνδεσμοι
*Yacón description from the Australian New Crops Newsletter
*Crops for the Future: Yacon (''Smallanthus sonchifolius''

Κατηγορία:Σύνθετα
Κατηγορία:Βρώσιµες ρίζες και κόνδυλοι
Κατηγορία:Χλωρίδα του Περού
Τάνια Γένσεν

Η **Τάνια Γένσεν** (δανικά: Tanja Jensen, γέννηση: 1990) είναι Δανή youtuber που έγινε ευρύτερα γνωστή με το κανάλι της, **SugarCharmShop**, όπου δημιουργεί διάφορους οδηγούς δημιουργίας αντικειμένων με πολυμερή πηλό. Το κανάλι της δημιουργήθηκε στις 2 Μαΐου του 2011. Μέχρι τον Σεπτέμβριο του 2017, το SugarCharmShop συγκέντρωσε περισσότερες από 1,2 εκατομμύρια εγγραφές και σημείωσε περισσότερες από 199 εκατομμύρια προβολές. Άλλα της κανάλια είναι τα SCScraft και SugarCharmShop Gourmet. 

## Παραπομπές


## Εξωτερικοί σύνδεσμοι
* 
Κατηγορία:YouTubers
Κατάλογος των ακραίων σημείων της Ρωσίας

δεξιά|Ακραία σημεία της Ρωσίας
Αυτός είναι ένας κατάλογος των ακραίων σημείων και υψομέτρων στη Ρωσία.

Τα βορειότερα και ανατολικότερα σημεία της Ρωσίας, συμπίπτουν με το βορειότερο και το ανατολικότερο σημείο της Ευρασίας. 

Τα ακραία σημεία της Σοβιετικής Ένωσης ήταν πανομοιότυπα, εκτός από το νοτιότερο σημείο που ήταν η Κούσκα στο Τουρκμενιστάν και το ακραίο υψόμετρο ήταν η Κορυφή του Κομμουνισμού στο Τατζικιστάν, με υψόμετρο 7.495 μέτρα. 

Από το 1799 μέχρι το 1867, το ανατολικότερο σημείο της Ρωσικής Αυτοκρατορίας βρισκόταν στη Βόρεια Αμερική, στα σύνορα μεταξύ της ρωσικής Αλάσκας και της Βρετανικής Βόρειας Αμερικής, στα όρια της τότε Διεθνούς Γραμμής Ημερομηνίας. Το δυτικότερο σημείο της Αυτοκρατορίας ήταν το Πίζντρι για έναν αιώνα, από το Συνέδριο στην Πολωνία το 1815 έως την κατάληψή του από Γερμανικά και Αυστροουγγρικά στρατεύματα το 1915. Το Κούσκα, στο σημερινό Τουρκμενιστάν ήταν το νοτιότερο σημείο της Αυτοκρατορίας από το 1885. Επίσης, μέχρι την αγορά της Αλάσκας, η κορυφή του Ντενάλι ήταν το σημείο με το ακραίο υψόμετρο, καθώς έχει υψόμετρο 6.194 μέτρα. 

Τα υπόλοιπα ακραία σημεία ήταν τα ίδια με τα ακραία σημεία της Σοβιετικής Ένωσης.

## Ακραίες συντεταγμένες
***Συμπεριλαμβανομένων των νησιών και εξκλαβίων***
* Βορειότερο σημείο: Ακρωτήριο Φλίγκελι, Γη του Φραγκίσκου Ιωσήφ, Αυτόνομος θύλακας της Νενετσίας ()
* Νοτιότερο σημείο: κοντά στο Όρος Μπαζαρντιουζιού, στη Δημοκρατία του Νταγκεστάν ()
* Δυτικότερο σημείο: Νάρμελν, Περιφέρεια Καλίνιγκραντ ()
* Ανατολικότερο σημείο1: Νήσος του Μεγάλου Διομήδη, Αυτόνομος θύλακας Τσουκότκα ()
***Συνεχόμενη ηπειρωτική χώρα ***
* Βορειότερο σημείο: Ακρωτήριο Τσελιούσκιν, Κράι Κρασνογιάρσκ (77°43΄ Β)
* Νοτιότερο σημείο: Όρος Μπαζαρντιουζιού, Δημοκρατία του Νταγκεστάν (41°12΄ Β)
* Δυτικότερο σημείο: κοντά στο Λάβρι, περιφέρεια Πσκοφ (27°19΄ Α)
* Ανατολικότερο σημείο1: Ακρωτήριο Ντέζνεφ (Ανατολικό Ακρωτήριο), Αυτόνομος θύλακας Τσουκότκα (169°40΄ Δ)
***Πόλεις***
μικρογραφία|Άποψη του Πεβέκ
* Βορειότερο σημείο: Πεβέκ, Αυτόνομος θύλακας Τσουκότκα (69°42΄ Β)
* Νοτιότερο σημείο: Δημοκρατία του Νταγκεστάν (42°04΄ Β)
* Δυτικότερο σημείο: Μπαλτίισκ, Περιφέρεια Καλίνινγκραντ (19°55΄ Α)
* Ανατολικότερο σημείο: Ανάντιρ, Αυτόνομος θύλακας Τσουκότκα (177°30΄ Α)
***Μόνιμοι οικισμοί***
* Βορειότερο σημείο: Ντίκσον,Κράι Κρασνογιάρσκ (73°30΄ Β)
* Νοτιότερο σημείο: Κουρούς, Δημοκρατία του Νταγκεστάν (41°16΄ Β)
* Δυτικότερο σημείο: Μπαλτίισκ, Περιφέρεια Καλίνινγκραντ (19°55΄ Α)
* Ανατολικότερο σημείο1: Ουελέν, Αυτόνομος θύλακας Τσουκότκα (169°48΄ Δ,1, σύμφωνα με την σχεδίαση της Διεθνούς Γραμμής Ημερομηνίας.

## Υψομετρικά άκρα
μικρογραφία|Όρος Ελμπρούς
* Χαμηλότερο σημείο: στην Κασπία Θάλασσα, –28 μέτρα (κάτω από την επιφάνεια της θάλασσας)
* Υψηλότερο σημείο: Όρος Ελμπρούς, υψόμετρο 5.642 μέτρα
* Υψηλότερο σημείο στην Ασία: Κλουτσέφκαγια, υψόμετρο 4.750 μέτρα

## Δείτε επίσης
* Ακραία σημεία της Γης
* Γεωγραφία της Ρωσίας

Ρωσια
Ακραια σημεια
Inception (άλμπουμ των Sanctuary)

Το **Inception** είναι το τέταρτο στούντιο άλμπουμ του αμερικάνικου heavy metal συγκροτήματος Sanctuary, το οποίο κυκλοφόρησε στις 24 Φεβρουαρίου του 2017 μέσω της δισκογραφικής εταιρείας Century Media Records.

Οι ηχογραφήσεις του άλμπουμ πραγματοποιήθηκαν τον Μάρτιο του 1986 στα Triad Studios του Ρέντμοντ της Ουάσινγκτον και τον Απρίλιο και τον Ιούλιο του ίδιου έτους στο Studio One του White Center, με παραγωγούς τα ίδια τα μέλη του συγκροτήματος. Οι κασέτες τους βρέθηκαν σε έναν αχυρώνα από τον Λένι Ράτλετζ και μετά από ένα έτος μίξης, το άλμπουμ ήταν έτοιμο για κυκλοφορία.

Όντας αρχειακή κυκλοφορία, δεν πλησίασε τις πωλήσεις του προκατόχου του, μπαίνοντας στους καταλόγους επιτυχιών της Γερμανίας και του Βελγίου.

## Τραγούδια

## Θέσεις τσαρτ
***Inception*** *(άλμπουμ)*

***Επίσημη κυκλοφορία: [[24 Φεβρουαρίου]] [[2017]]***

## Τα μέλη του συγκροτήματος
Το "*Inception*" ηχογραφήθηκε από τους εξής μουσικούς:
* Γουόρελ Ντέιν - φωνητικά
* Λένι Ράτλετζ - κιθάρα
* Σιν Μπλοσλ - κιθάρα
* Τζιμ Σέπαρντ - μπάσο
* Ρικ Φάρτνερ - μπάσο
* Ντέιβ Μπάντμπιλ - τύμπανα

## Παραπομπές


## Πηγές
* Inception - Sanctuary | Songs, Reviews, Credits | AllMusic
* Sanctuary - Inception | Encyclopaedia Metallum: The Metal Archives
* Century Media Records - Sanctuary 

Κατηγορία:Δισκογραφία των Sanctuary
Κατηγορία:Άλμπουμ του 2017
Esquadrão de Demonstração Aérea

[μικρογραφία|L' ''Esquadrilha da Fumaça'' στην [Μπραζίλια κατά τη διάρκεια των εορτασμών της ημέρας της Ανεξαρτησίας]]
μικρογραφία|Σήμα Μοίρας
Η **Esquadrão de Demonstração Aérea** (*Μοίρα Επίδειξης Αέρα*), γνωστή ως **Esquadrilha da Fumaça** * (Μοίρα του Καπνού*) είναι η ακροβατική ομάδα της Αεροπορίας της Βραζιλίας και το ακροβατικό αεροσκάφος είναι το Embraer T-27 Tucano.

## Ιστορία
Η πρώτη επίδειξη της Esquadrilha da Fumaça πραγματοποιήθηκε στις 14 Μαΐου 1952 με 4 αεροσκάφη T-6 Harvard, τα οποία παρέμειναν αεροσκάφη της ομάδας έως και την απόσυρση τους στις 31 Ιανουαρίου 1976.

Κατά την περίοδο μεταξύ 1969 και1973 χρησιμοποιήθηκαν ακόμη 7 αεροσκάφη Fouga T-24 Magister.

Η ακροβατική ομάδα είχε προσωρινά διαλυθεί μετά την απόσυρση του T-6 Harvard για  να ανασυσταθεί στις 21 Οκτωβρίου 1982 με το σημερινό της όνομα. Είχε σε αποστολή τα Embraer T-27 Tucano, και η πρώτη επίδειξη πραγματοποιήθηκε στις 8 Δεκεμβρίου του1983, με αεροσκάφη χρώματος λευκού και κόκκινου.

Στη συνέχεια, τα χρώματα της ακροβατικής ομάδας έγιναν εκείνα της Βραζιλιάνικης σημαίας.

## Βραβεία
Το 1985, η Esquadrilha έλαβε το βραβείο "Ασφάλεια Πτήσεων" από την USAF για τον υψηλό βαθμό ασφάλειας που επέδειξε στις ακροβατικές δραστηριότητες.

## Πρωτιές
Το 1996 καταγράφηκε στο βιβλίο των ρεκόρ Γκίνες για την εκτέλεση ανάστροφης πτήσης στα 3.000 μέτρα, διάρκειας 30 δευτερολέπτων με ένα σχηματισμό αποτελούμενο από 10 αεροσκάφη.

## Παραπομπές


## Εξωτερικοί σύνδεσμοι
* 

Κατηγορία:Αεροπορικά ακροβατικά σμήνη
Κατηγορία:Βραζιλία
Ηράκλειος (αποσαφήνιση)

Με το όνομα **Ηράκλειος** αναφέρονται τα παρακάτω ιστορικά πρόσωπα:
* Ηράκλειος, κυνικός φιλόσοφος που έζησε τον 4ο μ.Χ. αιώνα εναντίον του οποίου ο Ιουλιανός ο Παραβάτης έγραψε το έργο *"Προς Ηράκλειον κυνικόν πως κυνιστέον"*.
* Ηράκλειος ο Πρεσβύτερος, στρατηγός από τη βυζαντινή Αρμενία, που έζησε στα μέσα του 6ου αιώνα και ήταν πατέρας του Βυζαντινού αυτοκράτορα Ηρακλείου.

* Ηράκλειος, αυτοκράτορας του Βυζαντίου από το 610 έως το 641.
* Ηράκλειος, γιός του παραπάνω, ο οποίος έγινε αυτοκράτορας με το όνομα Κωνσταντίνος Γ΄.
* Ηράκλειος (αδερφός του Τιβέριου Γ΄) γιος του αυτοκράτορα Κώνσταντα Β΄. 
* Ηράκλειος, στρατηγός του Βυζαντίου που έζησε στα χρόνια του Λέοντα Α΄ τον 5ο αιώνα.
* Ηράκλειος (7ος αι.), που ονομάστηκε Τιβέριος Β΄ όταν ανακηρύχθηκε από το στρατό του αυτοκράτορας.

## Βασιλείς της Γεωργίας
* Ηράκλειος Α΄, εγγονός του βασιλιά του Κακέτ, Θεϊμουράζ Α΄, που έζησε τον 17ο αιώνα.
* Ηράκλειος Β΄, γιος του Θεϊμουράζ Β΄, που έζησε τον 18ο αιώνα

## Άλλα πρόσωπα
* Ηράκλειος (άγιος) της Ορθόδοξης εκκλησίας, ο οποίος εορτάζεται στις 22 Οκτωβρίου.

## Παραπομπές
Ηράκλεια επί Λάτμον

Η **Ηράκλεια επί Λάτμον** ήταν αρχαία πόλη της Μικράς Ασίας, η οποία ευρίσκετο στους πρόποδες του όρους Λάτμου στα δυτικά παράλια της Καρίας και νοτιοανατολικά της Μιλήτου. Αναφέρεται από τον Απολλώνιο τον Ρόδιο στο έργο του *"Αργοναυτικά"*. Ορισμένοι μελετητές, βασιζόμενοι στον Παυσανία, αναφέρουν ότι η παλιότερη ονομασία της πόλης ήταν Λάτμος. Σύμφωνα με τη μυθολογία και τον ρωμαίο ποιητή Οβίδιο, ο Ενδυμίωνας ζούσε ως βοσκός στην περιοχή, γι΄αυτό και θεωρείτο ο μυθικός ιδρυτής της πόλης, η οποία του είχε αφιερωμένο ιερό. Αν και η ακριβής τοποθεσία της πόλης δεν είναι γνωστή, σώζονται αρκετά αργυρά και χάλκινα νομίσματα της ρωμαϊκής εποχής. Βρέθηκαν αργυρά τετράδραχμα νομίσματα με την κεφαλή της Αθηνάς και την επιγραφή *"ΗΡΑΚΛΕΩΤΩΝ",* καθώς και χάλκινα της εποχής του Αυγούστου, του Αντωνίνου του Ευσεβούς και του Μάρκου Αυρήλιου.  

## Παραπομπές


## Εξωτερικοί σύνδεσμοι
* 

Κατηγορία:Αρχαίες πόλεις της Καρίας
Φωκίων Βουνάτσος

Ο **Φωκίων Βουνάτσος** (1908-1984) ήταν δικηγόρος και Βουλευτής Λέσβου. 

## Βιογραφία
Γεννήθηκε στο Πλωμάρι το 1908. Συμμετείχε για πρώτη φορά στις εκλογές της 16ης Νοεμβρίου 1952 ως υποψήφιος της ΕΠΕΚ λαμβάνοντας 7.617 ψήφους.  Στις εκλογές της 19 Φεβρουαρίου 1956 συμμετείχε ως υποψήφιος με το συνδυασμό της Δημοκρατικής Ενώσεως λαμβάνοντας 1.852 ψήφους, χωρίς να εκλεγεί. Στις εκλογές της 11ης Μαΐου 1958 συμμετείχε με τον συνδυασμό των Φιλελευθέρων. Κατέλαβε την τέταρτη θέση με 1543 ψήφους. Στις εκλογές της 29ης Οκτωβρίου 1961 και της 3ης Νοεμβρίου 1963 με την Ένωση Κέντρου κατέλαβε την τρίτη θέση με 3.114 και 5.094 σταυρούς αντίστοιχα. Στις εκλογές της 16ης Φεβρουαρίου 1964 εξελέγη τρίτος βουλευτής με την Ένωση Κέντρου και 8.428 ψήφους. Καταψήφισε τις κυβερνήσεις των αποστατών. Μετά το 1974 συμμετείχε στις εκλογές της 17ης Νοεμβρίου 1974 με το ΠΑΣΟΚ χωρίς όμως να εκλεγεί. Εξελέγη το 1975 δήμαρχος Πλωμαρίου.
Απεβίωσε στις 5 Μαΐου 1984 και ετάφη στο Πλωμάρι.

## Παραπομπές


## Πηγές
*Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.83

Κατηγορία:Βουλευτές Λέσβου
Νικόλαος Γανίτης

Ο **Νικόλαος Γανίτης** (1925-2008) ήταν βουλευτής Λέσβου.

Ήταν εμπορικός αντιπρόσωπος και λογιστής. Συμμετείχε για πρώτη φορά με το ψηφοδέλτιο της ΕΔΑ στις εκλογές της 3ης Νοεμβρίου 1963 και κατέλαβε την 4η θέση με 3.307 ψήφους Στις εκλογές της 16ης Φεβρουαρίου 1964 ο Γανίτης εξελέγη με 6.902 ψήφους και έλαβε την πρώτη θέση.. Μετά την πτώση της δικτατορίας συμμετείχε το 1974 με το ψηφοδέλτιο της Ενωμένης Αριστεράς λαμβάνοντας 5.309 ψήφους και το 1977 με το ψηφοδέλτιο της Συμμαχίας προοδευτικών και αριστερών δυνάμεων λαμβάνοντας 501 ψήφους. Δεν ξαναπολιτεύθηκε.

Πέθανε το 2008.

## Παραπομπές


Κατηγορία:Βουλευτές Λέσβου
Βασίλης Αράπογλου

Ο **Βασίλης Αράπογλου** (1871-;) ήταν βουλευτής Λέσβου.

Ήταν έμπορος από το Πλωμάρι με επιχειρηματική δραστηριότητα στη Ρουμανία. Εξελέγη βουλευτής με το κόμμα του Δημήτριου Γούναρη στις εκλογές της 6ης Δεκεμβρίου 1915. Πήρε 1315 ψήφους και κατέλαβε τη εβδόμη σειρά επιτυχίας. 

## Παραπομπές


Κατηγορία:Βουλευτές Λέσβου
Εμμανουήλ Βάλλης

Ο **Εμμανουήλ Βάλλης** (1880-1941) ήταν δάσκαλος, δημοσιογράφος και βουλευτής Λέσβου.

Γεννήθηκε στο Πολύχνιτο το 1880. Ήταν δάσκαλος, δημοσιογράφος και στις εκλογές της 1ης Νοεμβρίου 1920 συμμετείχε στο συνδυασμό των Φιλελευθέρων και εξελέγη βουλευτής όγδοος κατά σειρά με 13.337 ψήφους. Στις εκλογές της 16ης Δεκεμβρίου 1923 συμμετείχε ως υποψήφιος με τη Δημοκρατική Ένωση του Παπαναστασίου. Έλαβε 7.025 ψήφους χωρίς όμως να εκλεγεί.

Στις εκλογές της 7 Νοεμβρίου 1926 ήταν στο συνδυασμό του κόμματος των Δημοκρατικών Φιλελευθέρων και πήρε 420 ψήφους. Συνεργάστηκε ακόμη με το Κομμουνιστικό Κόμμα. Στις 11 Σεπτεμβρίου 1932 εξέδωσε την εφημερίδα *Εμπρός,* την οποία από το 4ο φύλλο ανέλαβε το ΚΚΕ. Στις εκλογές της 19ης Ιανουαρίου 1936 συμμετείχε με το ψηφοδέλτιο του Παλλαϊκού Μετώπου και έλαβε 1329 ψήφους. Πέθανε το 1941.

## Παραπομπές


Κατηγορία:Βουλευτές Λέσβου
Οκταετηρίδα

Στην αστρονομία, μια **οκταετηρίδα** είναι η περίοδος των οκτώ ηλιακών ετών μετά την οποία η φάση της σελήνης συμβαίνει την ίδια ημέρα του έτους συν μία ή δύο ημέρες.

Αυτή η περίοδος βρίσκεται επίσης σε πολύ καλή συγχρονικότητα με πέντε κύκλους ορατότητας της Αφροδίτης (η συνοδική περίοδο της Αφροδίτης) και δεκατρείς περιστροφές της Αφροδίτης γύρω από τον ήλιο (αστρική περίοδος της Αφροδίτης). Αυτό σημαίνει, ότι αν η Αφροδίτη είναι ορατή δίπλα στο φεγγάρι, μετά από οκτώ χρόνια τα δύο θα βρεθούν και πάλι κοντά μαζί, κοντά στην ίδια ημερομηνία στο ημερολόγιο.

Κατηγορία:Χρόνος στην αστρονομία
Κατηγορία:Ημερολόγια
Κατηγορία:Αρχαία ελληνική αστρονομία
Κλαούντιο Άντζελο Τζουζέππε Καλαμπρέζε

Ο σεβασμιότατος **Κλαούντιο Άντζελο Τζουζέππε Καλαμπρέζε** (πλήρες όνομα ιταλικά: *Claudio Angelo Giuseppe Calabrese*, γεννήθηκε στις 18 Φεβρουαρίου 1867, απεβίωσε στις 7 Μαΐου 1932) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στην Αόστα (*Aosta*) του Τορίνου της Ιταλίας, αντικαθιστώντας τον Τζοβάννι Βιντσέντσο Τάσσο (Giovanni Vincenzo Tasso).

## Βιογραφία

Γεννήθηκε στο Φουρνώ στις 18 Φεβρουαρίου 1867, όπου χειροτονήθηκε ιερέας το 1889. Στις 7 Μαΐου 1920, ο Πάπας Βενέδικτος ΙΕ΄ τον υπέδειξε ως επίσκοπο της Αόστα. Απεβίωσε στις 7 Μαΐου 1932 στην Αόστα.

## Aναφορές και σημειώσεις


## Πηγές
* Ιστότοπος της Επισκοπής της Αόστα
* Catholic Hierarchy

Καλαμπρέζε, Κλαούντιο Άντζελο Τζουζέππε
Καλαμπρέζε, Κλαούντιο Άντζελο Τζουζέππε
Μιχαήλ Σάλτας

Ο **Μιχαήλ Σάλτας** (1867-1917) ήταν βουλευτής Λέσβου.

Γεννήθηκε το 1867 στα Πάμφιλα της Λέσβου και ήταν κτηματίας και διδάκτωρ νομικής. Ήταν αδελφός του βουλευτή Δημήτριου Σάλτα. Επί Οθωμανικής Αυτοκρατορίας είχε εκλεγεί το 1908 βουλευτής Λέσβου στο Α' Οθωμανικό κοινοβούλιο. Συμμετείχε στις πρώτες εκλογές μετά την απελευθέρωση στις 31 Μαΐου 1915 με το Κόμμα Φιλελευθέρων. Πήρε 12.517 ψήφους και ήλθε ενδέκατος κατά σειρά. Τον Φεβρουάριο του 1917 πέθανε από καρκίνο.

## Παραπομπές


Κατηγορία:Βουλευτές Λέσβου
Κωνσταντίνος Ελευθερουδάκης

Ο **Κωνσταντίνος Ελευθερουδάκης** (1877 - 1962) ήταν Έλληνας εκδότης και ιδιοκτήτης του εκδοτικού οίκου Ελευθερουδάκη.

## Βιογραφικά στοιχεία

Γεννήθηκε στην Αθήνα. Περάτωσε τις εγκύκλιες σπουδές του στην Οδησσό και σπούδασε φιλολογία και οικονομικές επιστήμες στο πανεπιστήμιο της Ρίγα, του οποίου αναγορεύθηκε και διδάκτωρ. Το 1901 εξαγόρασε το μερίδιο του Μπαρτ στο βιβλιοπωλείο Μπαρτ -
Μπεκ επί της οδού Ερμού στην Αθήνα και το 1918 εξαγόρασε το μερίδιο του Μπεκ ιδρύοντας το "Διεθνές Βιβλιοπωλείο Ελευθερουδάκη". Το 1924 μετέτρεψε την επιχείρηση σε Εκδοτική Ανώνυμη Εταιρεία "Ελευθερουδάκης". Υπήρξε διευθυντής του δωδεκάτομου εγκυκλοπαιδικού λεξικού Ελευθερουδάκη καθώς και εκδότης δεκάδων βιβλίων, χαρτών, λεξικών κ.α. μεταξύ των οποίων και της ιστορίας του ελληνικού έθνους του Κωνσταντίνου Παπαρρηγόπουλου.

Το 1896 έφερε στην Ελλάδα το πρώτο ζευγάρι σκι, το οποίο φυλάσσεται στο καταφύγιο Μπάφι στην Πάρνηθα, και υπήρξε από τους πρώτους αθλητές σκι στην Ελλάδα. Διετέλεσε μέλος του διοικητικού συμβουλίου Εθνικού Κήπου, προς τον οποίο πραγματοποίησε αρκετές δωρεές (κυρίως προτομών).

Απεβίωσε στην Αθήνα. Ήταν παντρεμένος και είχε αποκτήσει τρία παιδιά: τον Γεώργιο, τον Παύλο και την Ρούση, σύζυγο του Γουλιέλμου Άμποτ.

## Παραπομπές


## Εξωτερικοί σύνδεσμοι
*Κώστας Ελευθερουδάκης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες εκδότες
Φώτιος Σαχλός

Ο **Φώτιος Σαχλός** (1902-1980) ήταν δικηγόρος και βουλευτής Λέσβου.

Γεννήθηκε στην Ερεσό της Λέσβου. Εξελέγη βουλευτής Λέσβου στις εκλογές της 31ης Μαρτίου 1946 με το ψηφοδέλτιο της Ηνωμένης Παρατάξεως Εθνικοφρόνων με 4513 σταυρούς. Συμμετείχε στις εκλογές της 5ης Μαρτίου 1950 με το Λαϊκόν Κόμμα και πήρε 2168 ψήφους χωρίς να εκλεγεί. Το 1955 προσχώρησε στο Κόμμα Προοδευτικών και υπήρξε υποψήφιος του στις εκλογές του 1956 με 352 ψήφους, του 1958 με 447 ψήφους και του 1963 με 332 ψήφους.
## Παραπομπές


Κατηγορία:Βουλευτές Λέσβου
Δημήτριος Σάλτας

Ο **Δημήτριος Σάλτας** (1875-1963) ήταν έμπορος από τα Πάμφιλα και βουλευτής Λέσβου. 

Ασχολήθηκε με την πολιτική μετά τον θάνατο του αδελφού του Μιχαήλ Σάλτα. Στις εκλογές της 1ης Νοεμβρίου 1920 εξελέγη με το συνδυασμό του Κόμματος των Φιλελευθέρων λαμβάνοντας 14.379 ψήφους. Εξελέγη εκ νέου στις εκλογές της 16ης Δεκεμβρίου 1923 με το ψηφοδέλτιο των Φιλελεύθερων Δημοκρατικών λαμβάνοντας 20.482 ψήφους. Διεκδίκησε ανεπιτυχώς το αξίωμα του δήμαρχου Μυτιλήνης στις δημοτικές εκλογές της 25 Οκτωβρίου 1925. Για τρίτη και τελευταία φορά εξελέγη βουλευτής Λέσβου στις εκλογές της 7ης Νοεμβρίου 1926. με το κόμμα της Ενώσεως Φιλελευθέρων, λαμβάνοντας 1528 ψήφους. Το 1945 διέτέλεσε δήμαρχος Μυτιλήνης.

## Παραπομπές


## Πηγές
*Γιώργος Παπαναγιώτου, «Οι βουλευτές του Νομού Λέσβου 1915-1964», Αιολικά Χρονικά, τομ.11(2009), σελ.110-111

Κατηγορία:Βουλευτές Λέσβου
Κλίμα της Ρωσίας

Το **κλίμα της [[Ρωσία]]ς** διαμορφώνεται κάτω από την επίδραση διάφορων καθοριστικών παραγόντων. Το τεράστιο μέγεθος της χώρας και η απομόνωση πολλών περιοχών από τη θάλασσα, έχει ως αποτέλεσμα την κυριαρχία του ηπειρωτικού κλίματος, το οποίο επικρατεί στην Ευρωπαϊκή και Ασιατική Ρωσία, εκτός από την τούνδρα και τις ακραίες νοτιοανατολικές περιοχές. Τα βουνά στα νότια παρεμποδίζουν τη ροή θερμών αέριων μαζών από τον Ινδικό Ωκεανό. Οι πεδιάδες στα δυτικά και βόρεια κάνουν τη χώρα ανοιχτή σε επιρροές της Αρκτικής και του Ατλαντικού.
μικρογραφία|400x400εσ|Κλιματικοί τύποι της Ρωσίας

## Δυναμική
Λόγω της μέτριας επίδρασης του Ατλαντικού ή του Ειρηνικού, οι περισσότερες περιοχές της χώρας στην Ευρωπαϊκή Ρωσία, στα νότια της Δυτικής Σιβηρίας και στα νότια της Ρωσικής Άπω Ανατολής, συμπεριλαμβανομένης της Μόσχας και της Αγίας Πετρούπολης, έχουν υγρό μεσογειακό κλίμα. (Τύποι Dfb, Dfa, Dwb, Dwa σύμφωνα με την κλιματική ταξινόμηση Κέππεν). Οι περισσότερες περιοχές της Βόρειας Ευρωπαϊκής Ρωσίας και της Σιβηρίας, ανάμεσα στη Σκανδιναβική χερσόνησο και τον Ειρηνικό Ωκεανό έχουν υποαρκτικό κλίμα με εξαιρετικά σοβαρούς χειμώνες (τύποι Dfd, Dwd) στις εσωτερικές περιοχές της Βορειοανατολικής Σιβηρίας (ως επί το πλείστον στη Δημοκρατία των Σαχά, όπου έχει καταγραφεί η χαμηλότερη θερμοκρασία στη Ρωσία, -69 °C), και πιο μέτρια, σε άλλες περιοχές (τύποι Dwc, Dfc).

Η λωρίδα γης κατά μήκος της ακτής του Αρκτικού Ωκεανού, καθώς και τα αρκτικά νησιά, έχουν πολικό κλίμα. Ένα μικρό τμήμα στην ακτή της Μαύρης Θάλασσας, κυρίως στο Σότσι, έχει υγρό υποτροπικό κλίμα (τύπος Cfa, κλιματική ταξινόμηση Κέππεν) με ασυνήθιστα υγρούς χειμώνες. Ο χειμώνας είναι ξηρός, σε σύγκριση με το καλοκαίρι σε πολλές περιοχές της Ανατολικής Σιβηρίας και της Άπω Ανατολής (Τύποι Dwa, Dwb, Dwc, Dwd, σύμφωνα με την κλιματική ταξινόμηση Κέππεν), ενώ σε άλλα μέρη της χώρας υπάρχει ακόμα περισσότερη βροχόπτωση ετησίως. Τον χειμώνα, λόγω της θερμοκρασίας, η βροχόπτωση πέφτει συνήθως ως χιόνι. Η περιοχή κατά μήκος του Κάτω Βόλγα και της ακτής της Κασπίας Θάλασσας, καθώς και μερικές περιοχές της νοτιότατης Σιβηρίας, έχουν ημίξηρο κλίμα (τύπος BSk). Το Καλίνινγκραντ έχει ένα ωκεάνιο κλίμα (τύπος Cfb), επειδή έχει σχετικά ήπιους χειμώνες (μέση θερμοκρασία: πάνω από -3 Κελσίου), και δροσερά καλοκαίρια.

Περίπου το 65% του ρωσικού εδάφους καλύπτεται από μόνιμο στρώμα πάγου.

## Θερμοκρασιακά ρεκόρ

## Μέσοι όροι και ρεκόρ ανά πόλη

## Παραπομπές


Κατηγορία:Περιβάλλον της Ρωσίας
Ρωσια
Κάτια Λεμπέση

Η **Κάτια Λεμπέση** (1948 - 2015) ήταν εκδότρια των εκδόσεων Κέδρος.

## Βιογραφικά στοιχεία

Γεννήθηκε στην Αθήνα. Θείος της, αδελφός του πατέρα της, ήταν ο Άγγελος Λεμπέσης. Σπούδασε στο Goddard College στο Βερμόντ των ΗΠΑ. Ίδρυσε τις εκδόσεις Κύτταρο, με φεμινιστικού περιεχομένου βιβλία, και το 1985 εξαγόρασε από την Νανά Καλλιανέση τις εκδόσεις Κέδρος. 

Το 2007 εντάχθηκε στο κόμμα των Οικολόγων Πράσινων, της διοικούσας επιτροπής του οποίου διετέλεσε μέλος. Στις εκλογές του 2007 και του 2012 υπήρξε υποψήφια βουλευτής στο ψηφοδέλτιο επικρατείας του ίδιου κόμματος.

Απεβίωσε στις 4 Σεπτεμβρίου 2015 στην Αθήνα και ενταφιάστηκε στο μνήμα της οικογένειας Λεμπέση στο Α΄ Νεκροταφείο Αθηνών. Για τον θάνατό της η αναπληρώτρια υπουργός Πολιτισμού Μαρίνα Λαμπράκη - Πλάκη είχε εκφράσει τα θερμά της συλλυπητήρια σημειώνοντας ότι *«η Κάτια Λεμπέση υπήρξε μια ακούραστη αγωνίστρια - υπέρ του γυναικείου κινήματος, υπέρ του ποιοτικού βιβλίου, υπέρ της καλής ελληνικής λογοτεχνίας, υπέρ της ποιότητας ζωής»*.  

Ήταν παντρεμένη με τον Βαγγέλη Παπαθανασόπουλο και είχαν αποκτήσει δύο παιδιά: τον Γιώργο και την Νίνα.

## Παραπομπές


Κατηγορία:Έλληνες εκδότες
Δημοκρατική Ευθύνη

Η **Δημοκρατική Ευθύνη (ΔΗΜ.Ε)** ήταν φιλελεύθερο, κεντρώο ελληνικό πολιτικό κόμμα, ιδρυμένο το 2016 από τον ανεξάρτητο βουλευτή Χάρη Θεοχάρη και τον πρώην υπουργό του ΠΑ.ΣΟ.Κ., Αλέκο Παπαδόπουλο.

## Ιστορικό
Η ίδρυση της Δημοκρατικής Ευθύνης τοποθετείται χρονικά στις 7 Ιουλίου 2016, σε εκδήλωση που πραγματοποιήθηκε στο αμφιθέατρο του Ιδρύματος "Μιχάλης Κακογιάννης". Στην εκδήλωση, όπου έδωσαν το «παρών» ο ανεξάρτητος βουλευτής που αποχώρησε από Το Ποτάμι, Χάρης Θεοχάρης και ο πρ. υπουργός Αλέκος Παπαδόπουλος, παρουσιάστηκε η ιδρυτική διακήρυξη, το πρόγραμμα του κόμματος και 12 βασικοί άξονες που ενέπνεαν την πρωτοβουλία. Σύμφωνα με την αντίληψη του κομματικού επιτελείου, δεν πρόκειται για «κάποιο νέο κόμμα, [αλλά για] ένα όχημα νέων ιδεών, από νέους ανθρώπους με νέες ιδέες». Επιπλέον, το κόμμα συναπαρτίζεται από ανθρώπους της παραγωγικότητας στους χώρους εργασίας, δίνοντας έμφαση σε πρόσωπα «με σύγχρονες αντιλήψεις και κοσμοπολιτισμό». Πριν την ίδρυσή του, είχε απευθυνθεί ευρύ κάλεσμα στους «επώνυμους πολίτες από το χώρο της πολιτικής, της παραγωγής, της διανόησης, της τέχνης, της επιστήμης και της διοίκησης».

Λίγους μήνες μετά την ίδρυση της πολιτικής κίνησης, δημιουργήθηκαν τριβές μεταξύ στελεχών και του μοναδικού βουλευτή του, Χάρη Θεοχάρη. Οι διαφορές αφορούσαν κυρίως την πολιτική συμμαχιών του νέου κόμματος. Στις συνεντεύξεις του, ο πρόεδρος έκανε έκκληση για κυβερνησιμότητα και αποδοχή των μεταρρυθμίσεων που εισηγούνται οι δανειστές. Σε επίσημη ανακοίνωση που εκδόθηκε, αφήνονται αιχμές ότι ο Θεοχάρης προσπαθούσε να ακολουθήσει αυτόνομη πολιτική κάθοδο. Τονίζεται επίσης ότι η κίνηση θα συνεχίσει να πορεύεται με γνώμονα την πολιτική αξιοπιστία και ποιότητα. Ως αποτέλεσμα, η Δημοκρατική Ευθύνη έμεινε δίχως κοινοβουλευτική εκπροσώπηση.

Κατά τη διάρκεια του δεύτερου συνεδρίου που συγκλήθηκε την περίοδο Μαΐου 2017 παρουσιάστηκε το πρόγραμμα του κόμματος σε 7 τομείς. Έγινε λόγος για τις πολιτικές εξελίξεις που σημάδεψαν τη διαπραγμάτευση με τους δανειστές, ενώ ασκήθηκε έντονη κριτική στην κυβέρνηση στα πεδία του κλεισίματος της αξιολόγησης και της χειραγώγησης των θεσμών.

## Αποτελέσματα εκλογών
### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Δημοκρατική Ευθύνη 

Κατηγορία:Πρώην πολιτικά κόμματα στην Ελλάδα
Φουρνώ (Σαβοΐα)

Το **Φουρνώ** (γαλλικά: *Fourneaux*) είναι γαλλική κοινότητα στο νομό της Σαβοΐας, στη διοικητική περιοχή της Ωβέρνης-Ρον-Αλπ.

Οι κάτοικοί του είναι γνωστοί ως Φορνιολέν (γαλλικά: *Forniolins*).

## Πρόσωπα
* Κλαούντιο Άντζελο Τζουζέππε Καλαμπρέζε (1882-1967) επίσκοπος της Ρωμαιοκαθολικής Εκκλησίας, με έδρα στην Αόστα

## Φωτοθήκη

Εικόνα:Fourneaux mairie.jpg|Άποψη του δημαρχείου της κοινότητας.


## Παραπομπές


Κατηγορία:Κοινότητες της Σαβοΐας
Αγαλμάτιο Σειληνού

Το **Αγαλμάτιο Σειληνού** είναι χάλκικο αγαλμάτιο που αναπαριστά γυμνό ιθυφαλλικό Σειληνό.
## Περιγραφή
Το **Αγαλμάτιο Σειληνού**  είναι χυτό αγαλμάτιο από χαλκό. Έχει στιλπνή επιφάνεια με σκούρα πατίνα. Η ουρά του είναι συγκολλημένη. Πρόκειται για ιθυφαλλικό Σειληνό σε εκστατική χορευτική στάση, στηριζόμενο μόνο στην οπλή του δεξιού του ποδιού. Φέρει τα χαρατηριστικά των Σειληνών, ανθρώπινο πρόσωπο, μεγάλα μάτια,πυκνά φρύδια,πλατιά ζωώδη μύτη, στόμα σαρκώδες, μικρά όρθια αυτιά, ουρά και πόδια αλόγου. Το αγαλμάτιο ήταν ανάθημα στο ιερό της Δωδώνης και ανήκει στα έργα της κορινθιακής χαλκοτεχνίας.

## Παραπομπές


## Πηγές
*Σαπφώ Αθανασοπούλου, «Αγαλμάτιο Σειληνού», στο:δωδώνη το μαντείο των ήχων,εκδ.Μουσείο της Ακρόπολης, Αθήνα, 2016, σελ.127
*Ιουλία Βοκοτοπούλου, Ελληνική Τέχνη Αργυρά και χάλκινα έργα τέχνης στην αρχαιότητα, εκδ.Εκδοτική Αθηνών, Αθήνα, 1997,σελ.74,229

Κατηγορία:Εκθέματα στο Εθνικό Αρχαιολογικό Μουσείο της Αθήνας
C3H2

O μοριακός τύπος **C<sub>3</sub>H<sub>2</sub>,** με μοριακή μάζα 38,048 ± 0,0025 amu, αντιστοιχεί σε βαθμό ακορεστότητας 3, και είναι κοινός για τους ακόλουθους ισομερείς υδρογονάνθράκες (όχι όλοι σταθεροί):

## [[Καρβένια]]
# **Προπινυλιδένιο**, με ημισυντακτικό τύπο **HC≡CCH:.**
#Προπαδιενυλιδένιο, με ημισυντακτικό τύπο **CH<sub>2</sub>=C=C:** και αριθμό CAS 60731-10-4.
# Κυκλοπροπενυλιδένιο με αριθμό CAS 16165-40-5.

## Άλλοι υδρογονάνθρακες
# Κυκλοπροπίνιο, με γραμμικό τύπο χωρίς-πλαίσιο|51x51εσκαι αριθμό CAS 60701-63-5.
# **Κυκλοπροπαδιένιο**  με γραμμικό τύπο χωρίς-πλαίσιο|50x50εσ.Υποθετική ένωση.

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Υδρογονάνθρακες
Χάλκινος Ζευς αιγίοχος

Ο **Χαλκινος Ζευς αιγίοχος** είναι ένα χάλκινο αγαλμάτιο με τον Δία να κρατάει κεραυνό.
## Περιγραφή
Πρόκειται για ακέραιο χάλκινο αγαλμάτιο το οποίο αναπαριστά τον Δία. Τα δύο του σκέλη  είναι σε διάσταση και λυγισμένο το αριστερό του πόδι φέρον το βάρος του σώματος. Το αριστερό χέρι του είναι σε οριζόντια θέση για ισορροπία ενώ το δεξί κρατάει υψωμένο κεραυνό. Οι μύες του σώματος είναι τεντωμένοι ενώ ο θεός εμφανίζεται ατάραχος και με αυτοπεποίθηση. Χρονικά τοποθετείται στα 470 με 460 π.Χ. Πρόκειται πιθανώς για κορινθιακό έργο.

## Παραπομπές


## Πηγές
*Ιουλία Βοκοτοπούλου, Ελληνική Τέχνη Αργυρά και χάλκινα έργα τέχνης στην αρχαιότητα, εκδ. Εκδοτική Αθηνών, Αθήνα, 1997, σελ. 138, 254

Χαλκινος Ζευς αιγιοχος
Χρηστήριο έλασμα (Δωδώνη)

Το **χρηστήριο έλασμα** ανακαλύφθηκε στον αρχαιολογικό χώρο της Δωδώνης.
## Περιγραφή
Πρόκειται για αμφίγραφο, σχεδον τετράγωνο έλασμα με μια επιγραφή στην Α όψη και μια δυσανάγνωστη επιγραφή στη Β. Η επιγραφή είναι γραμμένη βουστροφηδόν σε κορινθιακό αλφάβητο και αποτελεί μια από τις παλιότερες επιγραφές που έχουν διασωθεί. Ίσως ανήκει στο τέλος του έκτου και στις αρχές του 5ου αι.

## Το κείμενο
*Ηέρμον τίνα/Κα θεόν ποτθεμενός γενεά F-/οι γένοιτο εκ Κ-/ρεταίας ονα-/σιμος ποτ ται ε-/άσσαι* Πρόκειται για ιδιωτικό ερώτημα που θέτει ο Έρμων Ρωτάει συγκεκριμένα, σε ποιον θεό πρέπει να προσευχηθεί προκειμένου να αποκτήσει από τη σύζυγο του Κρηταίαν, χρήσιμους απογόνους,εκτός από αυτούς που ήδη έχει.

## Παραπομπές


## Πηγές
*Αγγελική Πανάτση, «Χρηστήριο έλασμα», στο:δωδώνη το μαντείο των ήχων,εκδ.Μουσείο της Ακρόπολης, Αθήνα, 2016, σελ.85
*Δημήτρης Ευαγγελίδης, «Ανασκαφή Δωδώνης», Πρακτικά της εν Αθήναις Αρχαιολογικής Εταιρείας του έτους 1931, εν Αθήναις 1932, σελ.83-91

Κατηγορία:Αρχαιολογικά ευρήματα
Αποστολή Εκτός Έδρας

Το ***Αποστολή Εκτός Έδρας*** (πρωτότυπος τίτλος: ***Red Heat***) είναι αμερικανική buddy αστυνομική ταινία δράσης, του 1988, σε σκηνοθεσία Ουόλτερ Χιλ. Το σενάριο γράφτηκε από τον σκηνοθέτη, σε συνεργασία με τους Χάρι Κλάινερ και Τρόι Κένεντι Μάρτιν. Πρωταγωνιστούν οι Άρνολντ Σβαρτσενέγκερ και Τζέιμς Μπελούσι. Η πλοκή της ταινίας επικεντρώνεται σε έναν Σοβιετικό αστυνομικό, ο οποίος ταξιδεύει στις ΗΠΑ, για να συλλάβει και να μεταφέρει πίσω στην ΕΣΣΔ, έναν Γεωργιανό έμπορα ναρκωτικών.

Η ταινία έκανε πρεμιέρα στις 14 Ιουνίου του 1988 και κυκλοφόρησε τέσσερις μέρες αργότερα και στους κινηματογράφους των ΗΠΑ. Αυτή η ταινία ήταν η πρώτη αμερικανική ταινία που πήρε άδεια να κάνει γυρίσματα στην Κόκκινη Πλατεία, αν και τα περισσότερα πλάνα στη Σοβιετική Ένωση, γυρίστηκαν στην Ουγγαρία. Η ταινία ξεπέρασε τον αρχικό της προϋπολογισμό, οπότε θεωρείται εισπρακτικά επιτυχημένη. Οι κριτικές ήταν μέτριες, προς το θετικές. Ο Σβαρτσενέγκερ για αυτόν τον ρόλο του, έλαβε το ποσό των 8 εκατομμυρίων δολαρίων. Ενώ, εν τέλει, ήταν δυσαρεστημένος με τα τελικά έσοδα της ταινίας, καθώς περίμενε να γίνει μεγαλύτερη επιτυχία.

## Πλοκή
Ο Ιβάν Ντάνκο, αρχηγός της Αστυνομίας της Μόσχας, στήνει παγίδα στον Βίκτορ Ροσταβίλι, έναν Γεωργιανό, διαβόητο έμπορα ναρκωτικών. Η ενέδρα που του έστησε οδήγησε σε πυροβολισμούς, με τον Βίκτορ να δραπετεύει σκοτώνοντας και τον συνάδελφο και φίλο του Ντάνκο. Μετά από αυτό το περιστατικό, διέφυγε στις ΗΠΑ, όπου συνέχισε εκεί το εμπόριο. Όμως, συλλαμβάνεται από την Αστυνομία του Σικάγο.

Ο Ιβάν Ντάνκο, στέλνεται εκεί ώστε να τον επιστρέψει στη Σοβιετική Ένωση, κατά τη μεταφορά, δραπετεύει με τη βοήθεια κάποιων συνεργών του, με τον Ντάνκο πλέον να κάθεται στις ΗΠΑ, μέχρι να συλληφθεί. Όμως επειδή έχει περιορισμένες αρμοδιότητες εκεί, βάζουν έναν αστυνομικό από το Σικάγο να τον συνοδεύει, τον Αρτ Ρίτζικ, ο οποίος είναι μια κωμική φιγούρα, σε αντίθεση με τον σοβαρό Ντάνκο.

Οι δυο τους καταλήγουν να κυνηγούν σε όλη την πόλη τον Βίκτορ. Στο τέλος βρίσκονται να οδηγούν λεωφορεία με μεγάλη ταχύτητα, όπου τελικά το λεωφορείο του Βίκτορ βρίσκεται στη διάβαση τρένου, βρίσκοντας τραγικό θάνατο. Οι δύο αταίριαστοι αστυνομικοί αποχωρίζονται στο αεροδρόμιο και ανταλλάσσουν κάτι προσωπικό ο ένας στον άλλον. Ο Ντάκο, κλείνει την ταινία λέγοντας στον Αρτ, ότι οι Αστυνομικοί έχουν κοινούς στόχους σε αντίθεση με τους πολιτικούς.

## Διανομή
* Άρνολντ Σβαρτσενέγκερ... Αρχηγός Ιβαν Ντάνκο
* Τζέιμς Μπελούσι... ντετέκτιβ Αρτ Ρίτζικ
* Εντ Ο'Ρός... Βίκτορ "Ρόστα" Ροστασβίλι
* Πίτερ Μπόιλ... Λου Ντόνελι
* Τζίνα Γκέρσον... Κάθριν "Κατ" Μανζέττι
* Λώρενς Φίσμπερν... Τσάρλι Στομπς

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 1988
Κατηγορία:Αγγλόφωνες ταινίες
Κατηγορία:Ρωσόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές θρίλερ ταινίες δράσης
Κατηγορία:Ταινίες συσχετιζόμενες με ναρκωτικά
Κατηγορία:Ταινίες Ψυχρού Πολέμου
Κατηγορία:Ταινίες παραγωγής TriStar Pictures